Senat o oslobađanju bombaša iz Lokerbija
Senatski spoljnopolitički odbor kritikuje Britaniju i „Britiš petroleum“ zbog nesaradnje u istrazi oslobađanja Abdelbaseta al-Megrahija
Al-Megrahi je 2001. osuđen na doživotnu zatvorsku kaznu zbog uloge koju je 1988. imao u eksploziji aviona u kojoj je poginulo 270 ljudi. Škotska vlada ga je avgusta prošle godine oslobodila iz humanitarnih razloga, s obrazloženjem da umire od raka prostate i da mu je preostalo još svega tri meseca života. Danas, 13 meseci kasnije, al-Megrahi je i dalje živi u Libiji. Demokratski senator Robert Menendez kaže da porodice poginulih u eksploziji zaslužuju da im se kaže zbog čega je on oslobođen i vraćen kući. Viša zvaničnica Državnog sekretarijata, Nensi Mekildouni, rekla je na pretresu da predsednik Barak Obama traži da al-Megrahi bude vraćen u zatvor u Škotskoj. „ Senatski Odbor za spoljnopolitičke odnose istražuje da li je britanska naftna kompanija „Bi Pi“ uticala na Britansku vladu da pomogne u al-Megrahijevom oslobađanju, da bi otvorila put za ugovor o istraživanju nafte u Libiji vredan 900 miliona dolara. „Bi Pi“ je priznao da je tražio da Britanska vlada potpiše sa Libijom sporazum o transferu zatvorenika – ali kaže da se to nije odnosilo specifično na al-Megrahijev slučaj. Senator Menendez kaže da je nezadovoljan što nije mogao da dovede na pretres na Kapitol hilu one koji su najpozvaniji da daju odgovore, među kojima je i dosadašnji direktor „Bi Pija“, Toni Hejvard. „ Dva ugledna američka onkologa su rekla na skupu da al-Megrahiju nikada ne bi dali prognozu od svega tri meseca. Doktor Džems Moler je rekao da ima 23 godine prakse i da je lečio više od dve hiljade obolelih od raka prostate. „ Oba lekara su rekla da bi već i sama činjenica da se al-Megrahi posle oslobađanja stepenicama sam popeo u avion, isključila prognozu da mu je preostalo svega tri meseca života. Škotski zvaničnici kažu da su sve učinili s najboljim namerama, zasnovanim na tadašnjem stručnom medicinskom mišljenju.